Pelo ya kgoši e etša molapo wa meetse seatleng sa Jehofa. O e iša gohle moo a go ratago. 4 Fa Paulo a nopola Hagai, o tlhalosa se se neng se tla diragalela “magosi a ditšhaba” e bile o bua le ka bogolo jwa Bogosi jo bo ka se kang jwa reketla jo Bakeresete ba ba tloditsweng ba tlileng go bo newa. (Bahebera 12:28) O kgona go bona ka mafoko ano gore boporofeti jwa ga Hagai le jwa ga Sekarea bo bua ka nako e e neng e sa ntse e tla, nako ya fa buka ya Bahebera e ne e kwalwa mo lekgolong la ntlha la dingwaga la Motlha wa Rona. Mo lefatsheng gompieno go sa ntse go na le masalela a Bakeresete ba ba tloditsweng, ba e leng baruaboswa le Jesu mo Bogosing jwa gagwe jwa Bomesia. Ka gone, boporofeti jwa ga Hagai le Sekarea bo tshwanetse jwa bo bo le botlhokwa mo motlheng wa rona.